
                            District 2480, part Bulgaria,
                         Rotary Club Bourgas-Primorie
ГОДИШЕН ДОКЛАД
На Севдалин Атанасов - Президент на РК „Бургас-Приморие” за 

2006-2007 година.

Скъпи приятели,
Измина третата ротарианска година в която, ние членовете от Ротари клуб „Бургас-Приморие” следвахме основното мото на Ротари, „Служи безкористно”.

Факт е, че Идеалите и принципите на Ротари ни обединяват все-повече и повече те дават възможност на всеки ротарианец да мисли позитивно, да развива приятелство и да подпомага своите съграждани в различни сфери на социалния живот, както в населеното място така и по света. 
В качеството си на Президент на клуба, акцентирах нашата Концепция и Програма за 2006-2007година в няколко насоки;

· Клубна дейност и администриране;

· Развиване на приятелството ;

· Личностно израстване;

· Служба в обществото;

Клубна дейност и администриране
Започнахме годината с изотвяне на Програма и назначихме комисии за клубните дейности. 
Всички административни и финансови ангажименти към Дистрикта и РИ бяха своевременно изпълнявани от нашият секретар и ковчежник, приятелите Сава и Сарко. Не мога да не отбележа отличната работа на нашият церемониал майстор Алкан, който бе изключително отговорен и деен през годината. В работата на борда се чувстваше отлична екипност и конструктивност във вземането на решения относно,  клубната ни дейност. 
Започнахме създаването на почти нов архив на клуба, променихме значително нашият интернет-сайт. 
Проведохме „Благотворителен коледен” бал на който събрахме близо 3300 лв.  с което поставихме началото на създаване на благотворителен фонд в клуба за провеждане на инициативи към обществото. Специални благодарности по този повод искам да изкажа на приятелите Николай Николов, Веско Димитров, Костадин Чолаков, Димитър Узунов и Явор Генадиев.
Съвместно с Комисията за работа с Интеракт клуба, стартирахме Програма за повишаване на индивидуалните познания на децата за Ротари и неговите структури в България и по света. 
Бяха изготвени Устав и Правилник на Интеракт клуба, започнахме презентации за набиране на нови членове и резултатите не закъсняха. 
Не бяха малко и мероприятията, които проведохме съвместно с Интеракт клуба;

1. Участие в Асамблеята на Интеракт на 14-15 октомври 2006 година в Боровец.

2. Двудневен семинар в местността Божура на тема Работа в екип на 04-5 ноември 2006 г.

3. Провеждане на Пейнт бол игри в с. Ветрен.

4. През декември 2006година известния бургаски учител, дългогодишен преподавател по литература г-н Борис Бухчев, изнесе лекция за най-популярните и заслужили Бургаски писатели и издатели.

5. През коледните празници, нашите млади Интерактори изнесоха увеселителна програма за децата от Дома за сираци „Щурче” в гр. Средец, заедно закупихме и дарихме много лакомства и играчки за изоставените деца.

6. С наша помощ, децата от Интеракт организираха, Конкурс за рисунки и фотографии на тема „Аз и моята земя”.
През тази година децата от нашата младежка програма Интеракт „Бургас-Приморие” израстнаха с нови знания и амбиции за развитие в голямото семейство „Ротари”, голям е приноса на нашите приятели Митко, Юлиян и Събин, които доказаха, че са най-добре работещата комисия в клуба.

„Развиване на приятелството и личностно израстване”
За да бъдем позитивно настроени приятели помежду си и обогатяваме нашите знания, ние предприехме програма „Опознай красивите места на България”, като поставихме началото с посещения на изложба „Лионардо Да Винчи”  в Сливен, Старото „Еленско ханче” в местността Боаза с неговата 150 годишна история, автентичен вид и запазен възрожденски дух, проведохме археологически поход в „Дебелт”, посетихме местноста „Беклемето”, Троянския балкан, Банско и др. 
Присъствахме на не малко тържества на Ротари клубове в страната, релаксирахме в свободно време, чрез нашите хобита, яхтен туризъм, риболов, голф и тенис. 
През последните два месеца на ротарианската година извършихме две побратимявания с РК „Долмабахче” и РК „Кавала Уест”. 
Посетихме градовете Истанбул и Кавала с приятели от нашият клуб. Съчетахме посещението ни в гр. Кавала с екскурзия до о-в „Тасос”, благодарение на идеята и съдействието на нашият приятел Николай Николов. 
Останахме с отлични впечатления от създадените приятелства между клубовете и подготвихме основни направления по които ще работим през следващата ротарианска година. 

Не ни останаха за дълго длъжници приятелите от Гърция, като почти веднага ни отвърнаха с посещение в България. Организирахме двудневна програма по Южното ни Черноморие от която всеки един от нас остана с незабравими мигове изпълнени с приятелското отношение и удовлетворение от работата, която свършихме като домакини на тези мероприятия. 
За да поставяме и спазваме високи етически норми в обществото, всеки един от нас не трябва да спира да се развива като личност, ето защо през годината предизвикахме вербални и невербални комуникации и дискусии на теми свързани с култура, етикет и бизнес, които неминуемо са обогатили знанията на всеки един от нас.
Не бяха малко и лекторите, които ни помагаха в различните области, като например д-р Харалам Александров-Социален антраполог, д-р Румен Бостанджиев-Сексолог, Данаил Георгиев-Психолог, Милена Андонова-Директор на Английска гимназия-Бургас, Тотка Казакова-Старши Експерт в Регионален Инспекторат по образованието, Татяна Георгиева-Психолог и др.
Все по-интересни теми се появиха по време на нашите сбирки, а приятелите се увеличиха значително в приятелските вечеринки и беседи. 
Извода, който бих направил е, че не само няма разделение помежду ни, а напротив все по-силно се усещат ценностите за приятелство и разбирателство в нашият клуб. 
През годината приехме 3-ма нови членове а някои ни напуснаха, което е знак за развитие и осъзнаване идеалите и целите на Ротари и нашето място в това голямо семейство.
„Служба в обществото”
Ние ротарианците споделяме вярата, че любовта към ближния прави света по-добър. Всеки малък жест на доброта от едно човешко същество към друго ни прави по-близки помежду ни и по-близко до света в който искаме да живеят нашите деца.

Ето защо, ние членовете от Ротари клуб „Бургас-Приморие” разбираме нуждите и проблемите на хората от нашият град, което ни даде повод и работихме по проекти свързани с подпомагане на образованието, знанието и културата на младите хора, проекти свързани с подпомагане на болни и бедни наши съграждани, подпомагане на млади таланти, деца от домове за сираци и др. 
Началото на нашите благотворителни инициативи през годината поставихме с проекта:

1) Инициатива „Подари книга”. По случай 1 ноември, „Денят на будителите”, Ротари клуб „Бургас-Приморие” дари „История Славянобългарска” на всички училища намиращи се на територията на гр. Бургас. Нашето послание бе насочено към младите хора да обърнат глава към корените си „Кои сме българите от къде идваме и накъде отиваме”.
2)  Ротари клуб Бургас-Приморие, съвместно с другите Ротари клубове в гр. Бургас, дарихме комплекти Исторически карти на Бургаските училища.

3) Подпомогнахме Историческия музей „Дебелт” с компютърни конфигурации.

4) Организирахме и проведохме двудневен семинар на Интеракт Бургас-Приморие в местността „Божура” на тема „Работа в екип” на 04-5 ноември 2006 г. и организирахме състезание по „Пейнт бол” игри в с. Ветрен.

5) Инициатива „Коледна елха за онкоболните и медицинските работници в град Бургас”. Изразихме нашата съпричастност към хората, които заради заболяването си останаха сами по новогодишните празници, както и за медиците, които денонощна се грижеха за тяхното здраве.
6) През коледните празници, съвместно с нашите млади интерактори, които  изнесоха програма в Дома за сираци „Щурче” в гр. Средец, закупихме и дарихме много лакомства и играчки за изоставените деца.

7) Съвместно с Интеракт, проведохме двудневен Конкурс за рисунки и фотографии на тема „Аз и моята земя” послучай 22 април, „Ден на земята”. В изложбата се включиха ученици от 1-4 клас от всички бургаски у-ща с близо 300 художествени творби. Поднесохме много награди и лакомства на участниците. 
8) Участвахме, като съорганизатори и спонсори на Конкурс за изпълнители на клавирни творби от български композитори „Бъдещето на България”, посветен на 24 май-Ден на славянската писменост и култура. Конкурсът бе проведен на 19 май 2007г. в залата на Областна управа-Бургас.

9) Започнахме работа по изграждането на интернет-сайт на Историческия музей „Дебелт” и организиране на изложбена презентация на част от находките в  гр. Бургас.
10)  Проведохме Олимпиада по история и цивилизация „Пътуване в миналото” за ученици в V клас от 20 училища в гр. Бургас. Участие взеха 100 деца на тематика свързана с личности, събития и понятия от Средновековната българска история. Наградихме победителите и учителите с книги по история, плакети, грамоти и подаръци. Специалната награда „Двудневна Екскурзия до Истанбул”, спечели Мария Николова –„ПМГ Н.Обрешков”  а наградата бе подсигурена от нашият приятел- Йордан Костадинов.
11)  Ротари клуб Бургас-Приморие подпомогна участието на 5 учители в Дидактическа конференция, организирана от СУ „Св. Климент Охридски” от 25-27 юни 2007г. 
С тези 11 не толкова големи, но благотворителни инициативи, смело мога да заявя, че нашият клуб има вече опит в организирането и провеждане на благотворителни прояви и нека това бъде повод с натрупаният вече опит да  поставим началото за стартиране на по-големи и мащабни проекти за хората в нашият град.
Искам да благодаря на всички приятели-членове на Ротари клуб „Бургас-Приморие” за проявеното търпение и разбиране, за отговорността в изпълнението на всички ангажименти към клуба и РИ. И сега е времето и мястото за да кажа:
„Ротари просъществува толкова дълго и ще продължи и занапред, защото предлага непреходни ценности за всички нас: приятелство,  разбирателство, осъществяване на добри дела по цял свят. Ротари е начин на мислене и наша мисия, която ни помага да „Вървим на чело””. 
Ето така изглежда РК Бургас-Приморие през ротарианската 2006-2007 година.

Севдалин Атанасов – Президент 2006-2007

Ротари клуб „Бургас-Приморие






